รายการเดินหน้าประเทศไทย : มติคณะรัฐมนตรีฉบับประชาชน วันที่ 21 พฤศจิกายน 2560
ที่ประชุมคณะรัฐมนตรีอนุมัติหลักการร่าง พ.ร.บ.ความรับผิดต่อความชำรุดบกพร่องของสินค้า พ.ศ. .... เพื่อกำหนดความรับผิดของผู้ประกอบการเกี่ยวกับความชำรุดบกพร่องของสินค้า ให้ผู้บริโภคมีสิทธิเรียกร้องให้ผู้ประกอบธุรกิจรับผิดชอบเพิ่มเติมจากหลักทั่วไปตาม ประมวลกฎหมายแพ่งและพาณิชย์ โดยมีสาระสำคัญ 

-	หากสินค้าชำรุดบกพร่องภายใน 6 เดือน นับแต่วันส่งมอบ ให้สันนิษฐานว่าชำรุดบกพร่องมาตั้งแต่วันส่งมอบ
-	กำหนดอายุความการใช้สิทธิเรียกร้องของผู้บริโภค 2 ปี นับแต่วันที่ผู้บริโภคได้รับรู้ถึงความชำรุดบกพร่องของสินค้า
-	หากซ่อมแล้วไม่ดีขึ้น จะขอลดราคา หรือขอเลิกสัญญา รวมถึงการเรียกร้องค่าเสียหายต่างๆ จะต้องแจ้งผู้ประกอบการทราบล่วงหน้า 7 วัน โดยทำเป็นหนังสือหรือไม่ก็ได้ ส่วนเงินที่จะคืนให้ผู้บริโภคให้คำนึงถึงสภาพที่ถูกใช้งานไปด้วย
-	การคุ้มครองสิทธิตามกฎหมายนี้ เป็นสิทธิขั้นต่ำ

 
 
ที่ประชุมคณะรัฐมนตรีอนุมัติหลักการร่าง พ.ร.บ.กองทุนเพื่อความเสมอภาคทางการศึกษา พ.ศ. … โดยมีเป้าหมายของกองทุน
1.	เด็กเล็กและเด็กก่อนวัยเรียนในครอบครัวที่ขาดแคลนทุนทรัพย์
2.	เด็กและเยาวชน ผู้ขาดแคลนทุนทรัพย์และด้อยโอกาส ให้จบการศึกษาขั้นพื้นฐาน
3.	ผู้ขาดแคลนทุนทรัพย์ได้รับการพัฒนาเพื่อให้มีความสามารถในการประกอบอาชีพ
4.	ครูและอาจารย์
5.	พัฒนาระบบข้อมูลและระบบอื่นใดที่เป็นประโยชน์
6.	พัฒนานวัตกรรม


ที่ประชุมคณะรัฐมนตรีเห็นชอบสิทธิมนุษยชนร่วมขับเคลื่อนไทยแลนด์ 4.0 เพื่อการพัฒนาที่ยั่งยืนเป็นวาระแห่งชาติ โดยมีกรอบระยะเวลา 2 ปี ( 2561 – 2562 ) ตามหลักการ 4 สร้าง 3 ปรับปรุง 2 ขับเคลื่อน และ 1 ลด คือ 
4 สร้าง 
1. สร้างจิตสำนึกให้รู้จักเคารพในสิทธิมนุษยชนและสิทธิของผู้อื่น 
2. สร้างระบบติดตามการละเมิดสิทธิ 
3. สร้างวัฒนธรรมในการเคารพสิทธิของผู้อื่นทุกเรื่อง 
4. สร้างการพัฒนาเครือข่ายเป็นตาสับปะรด 
 3 ปรับปรุง  1. ปรับปรุงข้อมูลให้มีความทันสมัย 
2. ปรับปรุงกฎหมายให้เหมาะสมที่จะสามารถดำเนินคดีกับผู้ที่ละเมิดสิทธิมนุษยชน 
3. ปรับปรุงทัศนคติเจ้าหน้าที่ของรัฐและทุกภาคส่วนให้มีความเข้าใจอันดีต่อกัน 
2 ขับเคลื่อน 1. ขับเคลื่อนแผนสิทธิมนุษยชนสู่การปฏิบัติ 2. ขับเคลื่อนองค์กรหรือกลุ่มจังหวัดที่เป็นต้นแบบด้านสิทธิมนุษยชน 
1 ลด 1. ลดปัญหาการละเมิดสิทธิมนุษยชนอย่างต่อเนื่อง